**Državljanska in domovinska kultura in etika, 7. razred, 10. teden** (25. 5. – 29. 5. 2020)

1. **šolska ura: PREVERJANJE ZNANJA**

Minilo je že kar nekaj časa, odkar smo se nazadnje videli. Vmes ste usvojili precej novega znanja in končno je napočil čas, da vaše znanje tudi **preverimo**. Tokrat seveda **brez učnih pripomočkov**. Ne pozabite, rezultati preverjanja znanja bodo **delno šteli tudi k vaši oceni referata o svetovnem verstvu** (največ 2 točki od 22 možnih). Splača se potruditi!

V **Teams učilnici DKE 7. razred** vas čaka kratek **kviz**, ki ga morate **obvezno vsi rešiti**. Z njim bomo preverili, ali ste se kaj naučili ali ne. Pri reševanju **ne smete uporabljati zvezka, učbenika ali atlasa**, prav tako je prepovedana **pomoč drugih oseb**. Prosim, **bodite pošteni**. Je pa kviz prav s tem namenom **časovno omejen**, časa za reševanje boste imeli **25 minut** (učenci z DSP pa še 10 minut dlje). Kviz boste reševali **v sredo, 27. 5. 2020**, ob **11.00**. Če kviza takrat slučajno kdo iz kakšnega pomembnega vzroka **ne bo mogel reševati**, mi mora to **najkasneje do torka** sporočiti v Klepet ali na elektronski naslov. Ti učenci boste pisali preverjanje **isti dan**, a ob **16.00**.

Prosim, vseeno **spremljajte dogajanje v spletni učilnici**, če se bo vmes kar koli spremenilo.

Do takrat si v **zvezku** in **učbeniku** še enkrat poglejte:

* **kaj je vera, verstvo ali religija, verska skupnost, verovanje** zvezek; U, str. 54-55
* **katerih je 5 skupnih temeljev vsake religije** zvezek; U, str. 54-55
* **kaj je to verska strpnost** lastno razmišljanje; U, str. 57
* **kdo je ateist** zvezek; U, str. 57
* **zgodovinski razvoj verstev (zaporedje ...)** zvezek
* **politeistična in monoteistična verstva** zvezek
* **zgodovinski razvoj krščanstva (časovni trak; letnice, dogodki ...)** zvezek; U, str. 60-61
* **največja verstva sveta (njihova geografska razširjenost)** U, str. 58, zvezek, zemljevid
* **verstva v Sloveniji** U, str. 55-56, zvezek
* **verski prazniki v Sloveniji, ki so hkrati tudi dela prosti dnevi** zvezek; U, str. 29
* **konflikti med verstvi, znanostjo, državo** delovni list
* **katere so kršitve človekovih pravic v preteklosti** U, str. 42, lastno razmišljanje
* **osnovne pravice in svoboščine** zvezek; U, str. 42
* **glavni dokumenti o človekovih pravicah** **(pravilna imena, datumi in letnice nastanka)** zvezek; U, str. 43-50
* **razlika med deklaracijo in konvencijo** U, str. 46
* **kaj je ustava** zvezek (prejšnji test); U, str. 47
* **človekove pravice v Ustavi Republike Slovenije** (veš, da so tam zapisane)
* **pravica do zasebnosti** zvezek; lastno razmišljanje
* **Konvencija o otrokovih pravicah** zvezek; U, str. 48-49
* **najpogostejše oblike kršenja otrokovih pravic** zvezek; lastno razmišljanje
* **pravica do osebne in spolne nedotakljivosti** zvezek; lastno razmišljanje
* **institucije v primeru kršenja človekovih pravic** zvezek; U, str. 50
* **varovanje človekovih pravic** zvezek; U, str. 49-50
* **varuh človekovih pravic v Sloveniji** zvezek; U, str. 50
* **omejenost človekovih pravic** U, str. 50-51; lastno razmišljanje